Wordplanet: Numeri / Numbers 10 : Bybel - Afrikaans Bible - Die Ou Testament
17Toe is die tabernakel afgebreek; en die seuns van Gerson en die seuns van Merári, die draers van die tabernakel, het weggetrek.
18Daarna het weggetrek die vaandel van die laer van Ruben volgens hulle leërafdelings; en oor sy afdeling was Elísur, die seun van Sedéür.
19En oor die afdeling van die stam van Símeon se kinders was Selúmiël, die seun van Surísaddai.
20En oor die afdeling van die stam van Gad se kinders was Éljasaf, die seun van Réhuel.
21Daarna het die Kehatiete, die draers van die heiligdom, weggetrek. En die ander het die tabernakel opgerig voordat hulle aangekom het.
22Daarna het weggetrek die vaandel van die laer van Efraim se kinders volgens hulle leërafdelings; en oor sy afdeling was Elisáma, die seun van Ammíhud.
23En oor die afdeling van die stam van Manasse se kinders was Gámliël, die seun van Pedásur.
24En oor die afdeling van die stam van Benjamin se kinders was Abídan, die seun van Gideóni.
25Toe het weggetrek die vaandel van die laer van Dan se kinders wat, volgens hulle leërafdelings, die agterhoede vir al die leërs was; en oor sy afdeling was Ahiëser, die seun van Ammísaddai.
26En oor die afdeling van die stam van Aser se kinders was Págiël, die seun van Ogran.
27En oor die afdeling van die stam van Náftali se kinders was Ahíra, die seun van Enan.
28Dit is die optogte van die kinders van Israel volgens hulle leërafdelings. En hulle het weggetrek.
29En Moses het vir Hobab, die seun van Réhuel, die Midianiet, die swaer van Moses, gesê: Ons trek na die plek waarvan die HERE gesê het: Ek sal dit aan julle gee. Trek saam met ons en ons sal aan jou goed doen; want die HERE het oor Israel goeie dinge gespreek.
30Maar hy het vir hom gesê: Ek sal nie saamtrek nie; maar ek sal na my land en my familie gaan.
31Toe sê hy: Moet ons tog nie verlaat nie, juis daarom dat jy weet hoe ons laer moet opslaan in die woestyn, en jy sal vir ons as oë dien.
32En as jy met ons saamtrek, sal ons daardie goeie wat die HERE aan ons sal doen, ook aan jou doen.
33En hulle het van die berg van die HERE af drie dagreise ver getrek; en die verbondsark van die HERE het drie dagreise ver voor hulle uit getrek om vir hulle ‘n rusplek uit te soek.
34En die wolk van die HERE was bedags oor hulle as hulle uit die laer wegtrek.
35En as die ark wegtrek, het Moses gesê: Staan op, HERE, dat u vyande verstrooi kan word en u haters voor u aangesig kan vlug.
36En as dit rus, het hy gesê: Keer terug, HERE, na die tien duisende van die duisende van Israel!